และก่อนจะถึงรีวิวสุดท้ายประจำสัปดาห์นี้กับ Pednoii AhHa ผมก็ขอมานำเสนอรีวิวร้านที่ 6 ประจำสัปดาห์กับร้านอาหารกึ่งนั่งชิวย่านบางมดคือร้าน "Thonburi Garden" นั่นเอง และสาเหตุที่ผมมาร้านนี้ก็เพราะว่าที่ภาควิชาผมมีการเฉลยสายนั่นเองง และพอดีทางร้านค่อนข้างมีสายสัมพันธ์รุ่นพี่รุ่นน้องภาควิชา ทางร้านเลยจัดโปรโมชั่นพิเศษ อาหาร 6 อย่างเพียง 790.- เท่านั้นเอง 

สำหรับเพื่อนๆที่อยากมานั่งร้านนี้ ก็สามารถขับรถหรือมอเตอร์ไซค์ทั้งสองฝั่งข้างถนนได้เลยครับ ร้านจะเลยบ้านสวนธนฯไปประมาณ 150 เมตร ร้านนี้จะมีอยู่ 2 ส่วนคือนอกร้านและในร้าน ในร้านจะมีเวทีที่นักร้องจะมาบรรเลงเพลงชิวๆให้ลูกค้าได้ฟังกัน และขอโปรโมทนิดหน่อยนะครับ วันที่ 7 ตค. 2559 จะเป็นวันฉลองครบรอบ 14 ปีร้าน Thonburi Garden และแน่นอนว่าต้องมีเซอร์ไพรส์ เพราะ "อะตอม" จะมาเล่นคอนเสิร์ตที่ครับ T_T และแน่นอนว่าโต๊ะเต็มไปเรียบร้อยแล้ว

สำหรับเมนูชุดโปรโมชั่น 790.- ที่จะมานำเสนอ มีอะไรบ้าง ไปตามอ่านกันต่อด้านล่างเลยครับ

1. ปลาทอดสามรส: เมนูนี้รสชาติจะออกหวานแบบสามรสแต่เนื้อปลาใช้ได้เลยครับ แต่ผมก็ไม่รู้ว่าปลานี้คือปลาอะไร แต่เสียดายที่ทอดทิ้งไว้นานแล้ว พอมาทานเลยแกะยากและหนังไม่กรอบสักเท่าไร รวมทั้งไม่ค่อยร้อนด้วย

2. ต้มยำทะเลรวมมิตร: ในเมนูนี้จะมีทั้งหอยแมลงภู่ ปลาหมึก และกุ้ง รวมถึงปลาอีกนิดหน่อย ซึ่งถือว่าค่อนข้างเยอะเลยทีเดียว ในส่วนของรสชาติค่อนข้างออกเปรี้ยวซึ่งผมก็ชอบมากเช่นกัน เสียดายที่ทำทิ้งไว้แล้วเพิ่งนำมาเสิร์ฟครับ

3. ขาหมูเยอรมันทอด: เมนูไฮไลท์ที่เวลามาร้านนี้ต้องห้ามพลาด เพราะร้านนีจะนำขาหมูไปทอดทั้งขาและจะแล่เนื้อออกมาเพื่อให้ลูกค้าสามารถตักไปทานได้ง่ายยิ่งขึ้น ซึ่งถ้าทานตอนร้อนๆจะอร่อยเป็นพิเศษเพราะหนังจะกรอบให้ความรู้สึกเหมือนทานหมูกรอบชั้นดีเลย และแน่นอน เมนูนี้ก็เย็นเช่นกัน ถึงแม้หนังจะยังกรอบอร่อยอยู่ แต่ว่าเนื้อเริ่มเหนียวแล้วครับ เอ้อ เกือบลืมไป เมนูนี้จะมีน้ำจิ้มซีฟู้ดสุดแซ่บที่ห้ามลืมจิ้มเป็นอันขาดครับ

4. ปีกไก่ทอด: เมนูนี้เป็นเมนูทานเล่นที่ผมทานแล้วค่อนข้างจะเฉยๆ เพราะว่ามันเย็นและผมเองก็ใส่เหล็กดัดฟันทำให้ทานได้ยาก ผมจึงได้ทานเพียงชิ้นเดียวครับ

5. หมึกนึ่งมะนาว: และเมนูหลักอีกเมนูที่เจ๋งไม่แพ้ขาหมู ในเรื่องรสชาติของน้ำก็เปรี้ยวได้ใจแถมใส่ปลาหมึกมาค่อนข้างเยอะ(มีไข่ปลาหมึกด้วย) แถมอุ่นร้อนมาอีกต่างหาก เพียงแต่ว่าทำไมน้ำถึงเยอะจนมีความรู้สึกเหมือนกินต้มยำที่ไม่ได้ใส่พริกเผาเท่านั้นเอง -0-

6. กะหล่ำทอดน้ำปลา: เมนูที่ผมชื่นชอบเช่นกัน ร้านนี้ตัวน้ำซอสจะออกค่อนข้างหวานซึ่งอร่อยดีและไม่เค็มด้วยครับ ส่วนผักก็นิ่มและทานง่าย ที่สำคัญเมนูนี้เค้าผัดสดๆไม่ได้ค้างไว้เหมือนเมนูอื่นๆก่อนหน้าด้วยครับ

สรุปการรีวิวเมนูโปรโมชั่นถือว่าโอเครเลยกับราคาที่ถูกมาก ผมให้สี่ดาวเลยครับ เพียงแต่ว่าถ้าอาหารร้อนๆใหม่ๆกว่านี้ผมคงให้ 5 ดาวเลยครับ ถ้าชอบก็อย่าลืมกดไลค์กันด้วยนะครับ :)